นายกรัฐมนตรีหวังประชาชนทุกคนมีอาชีพที่มั่นคง น้อมนำพระราโชบายของสมเด็จพระเจ้าอยู่หัวสู่การปฏิบัติ
พลเอกประยุทธ์ จันทร์โอชานายกรัฐมนตรี กล่าวว่า รัฐบาลมีความคาดหวังให้ประชาชนทุกคนมีอาชีพและรายได้ที่ยั่งยืน มั่นคง ในขณะที่ผู้มีรายได้สูงก็ต้องเสียสละและช่วยเหลือสังคมมากขี้น ทุกภาคส่วนและภาคธุรกิจจะต้องคำนึงถึงผู้มีรายได้น้อย  พร้อมฝากทุกคนน้อมนำพระราโชบายของสมเด็จพระเจ้าอยู่หัว ที่ทรงให้ประชาชนน้อมนำแนวทางของพระบาทสมเด็จพระปรมินทรมหาภูมิพลอดุลยเดช บรมนาถบพิตร มาเป็นหลักในการดำเนินชีวิต ในขณะที่การทำความดีนั้น วันนี้ทุกคนต้องทำความดีให้มากขึ้น ร่วมกันสร้างความสงบ ลดความขัดแย้ง เพื่อเปิดทางให้สิ่งดีๆ เข้ามา ต้องแยกแยะเรื่องการเมืองกับการจับเคลื่อนเศรษฐกิจ ซึ่งต้องร่วมกันสร้างสังคมของคนรุ่นใหม่
      

ทั้งนี้ นายกรัฐมนตรีขอบคุณทุกคนที่เข้าใจการทำงานของรัฐบาล สำหรับส่วนที่ยังไม่เข้าใจ ก็จะต้องทำความเข้าใจต่อไป การทำความดีต้องไม่ใช่แค่ช่วงปีใหม่ แต่ต้องทำความดีทุกวัน ซึ่งความดีทำได้หลายรูปแบบ เพราะแม้แต่การคิดหรือทำดีเล็กน้อย เช่น การสวดมนต์ เก็บขยะ ก็ถือว่าเป็นความดี